
Միգրացիայի և քաղաքացիության ծառայության 
փորձագետի վերաբերյալ  

     1․ Ծրագրով նախատեսված աշխատանքների համառոտ նկարագիրը՝

1) մասնակցում է ՊՄԳ ծրագրերի գնահատման և առաջնահերթությունների սահմանման աշխատանքներին․
2) իրականացնում է ՊՄԳ ծրագրերի հանրային կարգավորող միջավայրի վերլուծություն․
3) մասնակցում է ՊՄԳ ծրագրերի նախապատրաստման համար անհրաժեշտ ուսումնասիրությունների, վերլուծությունների և հիմնավորումների իրականացմանը․
4) մասնակցում է ՊՄԳ ծրագրերի իրականացման հնարավոր ձևերի, կառուցվածքի և պայմանների մշակմանը․
5) իրականացնում է ՊՄԳ ծրագրերի հետ կապված հիմնական ռիսկերի բացահայտում, գնահատում և դրանց բաշխման վերաբերյալ առաջարկությունների մշակում․
6) ուսումնասիրում և վերլուծում է ՊՄԳ ոլորտը կարգավորող իրավական ակտերը և անհրաժեշտության դեպքում, ներկայացնում դրանց կատարելագործման վերաբերյալ առաջարկություններ․
7) մասնակցում է ՊՄԳ ծրագրերի շրջանակներում պետական մարմինների, համայնքների, մասնավոր հատվածի, միջազգային կազմակերպությունների և այլ շահագրգիռ կողմերի հետ համագործակցության և համակարգման աշխատանքներին․
8) մասնակցում է ՊՄԳ ծրագրերի վերաբերյալ տեխնիկական առաջադրանքների, վերլուծական նյութերի, տեղեկանքների, հաշվետվությունների, ներկայացումների և այլ փաստաթղթերի մշակմանը․
9) ուսումնասիրում է ՊՄԳ ոլորտի միջազգային փորձը և ներկայացնում դրա կիրառման վերաբերյալ առաջարկություններ՝ հաշվի առնելով Հայաստանի Հանրապետության պետական կառավարման և սոցիալ-տնտեսական առանձնահատկությունները․
10) մասնակցում է ՊՄԳ ծրագրերի իրականացման ընթացքի մշտադիտարկման և արդյունքների գնահատման աշխատանքներին․
11) պատրաստում է պաշտոնական և վերլուծական գրություններ, տեղեկանքներ, կարծիքներ և այլ մասնագիտական նյութեր՝ իրեն իրավասության շրջանակում․
12) մասնակցում է աշխատանքային խմբերի, քննարկումների, խորհրդակցությունների և բանակցությունների աշխատանքներին՝ իր իրավասության շրջանակում։
13) իրականացնում է պաշտոնի նպատակներից և գործառույթներից բխող այլ աշխատանքներ և անմիջական ղեկավարի հանձնարարությունները։

2․ Փորձագետ ներգրավելու ժամկետն է՝ մինչև 1 (մեկ) տարի: 

3․ Փորձագետի աշխատավարձը կազմում է՝ 267072 (երկու հարյուր վաթսունյոթ հազար այոթանասուներկու) ՀՀ դրամ (ներառյալ հարկերը)։

4․  Փորձագետին ներկայացվող պահանջներն են՝
1. բարձրագույն կրթություն․ 
    հանրային կառավարման կամ հանրային քաղաքականության կամ իրավագիտության կամ քաղաքագիտության կամ հարակից ոլորտներում․
1. հայերենի գերազանց իմացություն (ռուսերեն և/կամ անգլերեն լեզուների իմացությունը կարող է համարվել առավելություն). 
1. hանրային ծառայության առնվազն երկու տարվա ստաժ կամ երկու տարվա մասնագիտական աշխատանքային ստաժ կամ երկու տարվա հանրային կառավարման կամ հանրային կապերի կամ հանրային քաղաքականության կամ իրավական կարգավորման կամ ծրագրերի կառավարման կամ հարակից ոլորտներում․
1. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
1. համակարգչով և ժամանակակից այլ տեխնիկական միջոցներով աշխատելու ունակություն:

 5․  Դիմումների ընդունման վերջին ժամկետն է 2026 թ. հոկտեմբերի 04-ը ներառյալ:

 6․  Աշխատավայրը` ՀՀ ք. Երևան, Դավթաշեն, 4-րդ թաղամաս, 10/17 շենք։ 

  7․  Փորձագետը պարտավորվում է՝
1. բարեխղճորեն կատարել սույն պայմանագրով ստանձնած աշխատանքները։
1. պահպանել համապատասխան մարմնում սահմանված ներքին կարգապահական կանոնները, աշխատանքային կարգապահությունը։
1. պահպանել աշխատանքի պաշտպանության և անվտանգության ապահովման միջոցները․
1. իրականացնել ՀՀ աշխատանքային օրենսդրությամբ, «Հանրային ծառայության մասին» օրենքով և սույն պայմանագրով իրեն վերապահված այլ պարտականությունները։

   8․ Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։

   9․  Ընտրություն կատարելու եղանակը`
 Դիմում ներկայացրած քաղաքացիների փաստաթղթերի և ինքնակենսագրականների  ուսումնասիրություն և (կամ) հարցազրույց։

   10․  Դիմող քաղաքացիները պետք է ներկայացնեն հետևյալ փաստաթղթերը.
· դիմում Նախարարության գլխավոր քարտուղարի անունով (դիմումի ձևը կցվում է),
· հայտարարություն (ձևը կցվում է) Հայաստանի Հանրապետության կառավարության 02.08.2018թ. N 878-Ն  որոշմամբ հաստատված կարգի 13-րդ կետով նախատեսված սահմանափակումների բացակայության մասին․
· տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
· արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
· մեկ գունավոր լուսանկար 3X4 սմ չափի․
· անձնագրի կամ նույնականացման քարտի պատճենը։

   11․ Քաղաքացին փաստաթղթերը ներկայացնում է անձամբ կամ էլեկտրոնային փոստի  միջոցով։

  12․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը    09.30-12.30-ը (բացի շաբաթ և կիրակի օրերից)։
   Լրացուցիչ տեղեկությունների համար դիմել Հայաստանի Հանրապետություն ներքին գործերի նախարարություն (ք. Երևան, Նալբանդյան 130, 3-րդ հարկ, 310 սենյակ, հեռ.`   010-59-62-34, էլեկտրոնային փոստի հասցեն` hrmd@mia.gov.am):
